Երկրի ղեկավար Ս. Սարգսյանը կարեւորեց "Լինսի" հիմնադրամի միջոցներով իրականացված բոլոր երեք ծրագրերը։ "Շատ կարեւոր եմ համարում ե՛ւ դպրոցաշինությունը, ե՛ւ ճանապարհաշինությունը, ե՛ւ Երեւանի փողոցների վերակառուցումը, որովհետեւ դրանք իրար հետ համեմատելը ճիշտ չէ։ Դպրոցաշինության շնորհիվ մեր երեխաներն ստացան ժամանակակից դպրոցներ, որոնց նմանը Հայաստանում, հնարավոր է՝ նաեւ տարածաշրջանում, չկա։ Լավն այն է, որ այդ դպրոցներն ամբողջովին հագեցած են ժամանակակից գույքով եւ հնարավորություն են տալիս կազմակերպել 12—ամյա ուսուցումը։